Document ID: 32010R1264

РЕГЛАМЕНТ (ЕС) № 1264/2010 НА СЪВЕТА
от 20 декември 2010 година
за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 31 от него,
като взе предвид предложението на Европейската комисия,
като има предвид, че:
(1)
За да се осигури достатъчно и непрекъснато снабдяване с някои стоки, чието производство в Съюза е недостатъчно, и да се избегнат смущенията на пазара за някои селскостопански и промишлени стоки, с Регламент (ЕС) № 7/2010 на Съвета бяха открити автономни тарифни квоти (1). Продуктите в рамките на тези тарифни квоти могат да бъдат внасяни с намалени или с нулеви ставки на митата. Поради същите причини, считано от 1 януари 2011 г., за още някои продукти следва да бъдат открити нови тарифни квоти с подходящ размер, с нулева ставка на митото.
(2)
Размерът на автономните тарифни квоти с поредни номера 09.2977 и 09.2635 е недостатъчен за задоволяване на нуждите на промишлеността на Съюза за текущия квотен период, който приключва на 31 декември 2010 г. Следователно посоченият размер на квотите следва да бъде увеличен, считано от 1 юли 2010 г.
(3)
Съюзът вече няма интерес да продължава да предоставя през 2011 г. тарифни квоти за някои продукти, за които бяха открити квоти през 2010 г. Поради това посочените квоти следва да бъдат закрити, считано от 1 януари 2011 г., и съответните продукти следва да бъдат заличени от списъка в приложението към Регламент (ЕС) № 7/2010.
(4)
С оглед на многото промени, които предстои да бъдат направени, изискването за яснота налага приложението към Регламент (ЕС) № 7/2010 да бъде заменено изцяло.
(5)
Следователно Регламент (ЕС) № 7/2010 следва да бъде съответно изменен.
(6)
Тъй като тарифните квоти ще се прилагат от 1 януари 2011 г., настоящият регламент следва да се прилага от същата дата и да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕС) № 7/2010 се заменя с текста от приложението към настоящия регламент.
Член 2
Считано от 1 юли 2010 г., в приложението към Регламент (ЕС) № 7/2010:
-
размерът на тарифната квота с пореден номер 09.2977 се определя на 40 000 тона,
-
размерът на тарифната квота с пореден номер 09.2635 се определя на 1 300 000 km.
Член 3
Настоящият регламент влиза в сила в деня на публикуването му в Официален вестник на Европейския съюз.
Прилага се от 1 януари 2011 г.
Член 2 се прилага от 1 юли 2010 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2010 година.

Labels: 3
1
6